Նախաճաշից հետո ուղևորվում եք Կարս՝ ճանապարհին կանգ առնելով Իգդիրում՝ Դրոյի ծննդավայրում: Ժամանում եք Կարս: 928թ. Կարսը Հայաստանի 10-րդ մայրաքաղաքն է: Սկսում եք Կարսի պտույտը: Առաքելոց եկեղեցին, որը կառուցվել է Հայոց Աբաս Բագրատունի թագավորի ժամանակ /928-953թթ./, կենտրոնագմբեթ շքեղ կառույց է, մինչեւ օրս կանգուն է, բայց վերածվել է մզկիթի: Հիանում եք Կարսի բերդի անառիկ տեսքով, ցանկացողները կարող են բարձրանալ բերդ, որտեղից բացվում է Կարսի համայնապատկերը: Ոտքով անցնում եք սբ. Վարդանի կամրջով, տեսնում եք սեւ քարով կառուցված երկհարկանի տներ՝ հիանալի պահպանված եւ դրանց կողքին Չարենցի հայրական տան փլատակները: